CELEX: 62015CN0513
Language: el
Date: 2015-09-25 00:00:00
Title: Υπόθεση C-513/15: Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 25 Σεπτεμβρίου 2015 σε διοικητική υπόθεση αφορώσα την εταιρία UAB Agrodetalė και το λιθουανικό Υπουργείο Γεωργίας

14.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/20
            
         Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 25 Σεπτεμβρίου 2015 σε διοικητική υπόθεση αφορώσα την εταιρία UAB Agrodetalė και το λιθουανικό Υπουργείο Γεωργίας
   (Υπόθεση C-513/15)
   (2015/C 414/25)
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos vyriausiasis administracinis teismas
   
      Διάδικοι στην υπόθεση της κύριας δίκης
   
   
      Ενδιαφερόμενα μέρη: UAB Agrodetalė και λιθουανικό Υπουργείο Γεωργίας
   
      Προδικαστικά ερωτήματα
   
   
            
               1)
            
            
               Έχουν οι διατάξεις της οδηγίας 2003/37/ΕΚ (1) του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ, εφαρμογή όσον αφορά τη θέση στην αγορά της Ευρωπαϊκής Ένωσης και την ταξινόμηση μεταχειρισμένων οχημάτων τα οποία έχουν κατασκευαστεί εκτός της Ευρωπαϊκής Ένωσης ή μπορούν τα κράτη μέλη να ρυθμίζουν με ειδικές εθνικές διατάξεις την ταξινόμηση τέτοιων οχημάτων σε κράτος μέλος και να θέτουν απαιτήσεις έχουσες εφαρμογή επί των εν λόγω ταξινομήσεων (για παράδειγμα, την υποχρέωση συμμορφώσεως προς τις απαιτήσεις της οδηγίας 2003/37/ΕΚ);
            
         
            
               2)
            
            
               Μπορεί το άρθρο 23, παράγραφος 1, στοιχείο β', σε συνδυασμό με το άρθρο 2, στοιχείο ιζ', της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ, να ερμηνευθεί υπό την έννοια ότι ορίζει ότι οι διατάξεις της εν λόγω οδηγίας έχουν εφαρμογή επί των μηχανημάτων που ανήκουν στις κατηγορίες Τ1, Τ2 και Τ3 και κατασκευάστηκαν μετά την 1η Ιουλίου 2009;
            
         
      (1)  EE L 171, σ. 1.